Legal Document

Category: 30

Text:
14. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΘΝΙΚΗΣ ΟΙΚΟΝΟΜΙΑΣ. Αριθ. Δ.Κ. 3111 της 6/20 Φεβρ. 1984 (ΦΕΚ Β΄ 82) Συγχώνευση Οργανικών Μονάδων. Έχοντας υπόψη: 1.Τις διατάξεις: α)του άρθρ. 14 του Νόμ. 1266/82 «Όργανα ασκήσεως της νομισματικής πιστωτικής και συναλλαγματικής πολιτικής και άλλες διατάξεις» β)του άρθρ. 14 του Νόμ. 1232/82 «Επαναφορά σε ισχύ, τροποποίηση και συμπλήρωση διατάξεων του Νόμ. 4352/64 κ.λπ.» γ)του άρθρ. 11 παρ. 3 του Νόμ. 1256/82 «Για την πολυθεσία την πολυαπασχόληση και την καθιέρωση ανωτάτου ορίου απολαβών στο δημόσιο τομέα κ.λπ.» όπως συμπληρώθηκε με το άρθρ. 3 παρ. 1 του Νόμ. 1288/82 «Ρύθμιση θεμάτων αρμοδιότητας Υπουργείου Προεδρίας της Κυβέρνησης και της ΥΕΝΕΔ κ.λπ.». δ)του άρθρ. 13 του Π.Δ. 816/77 «περί Οργανισμού του Υπουργείου Συντονισμού» ε)του άρθρ. 5 του Π.Δ. 607/76 «περί του Οργανισμού του Υπουργείου Εμπορίου» στ)του Π.Δ. 577/82 «Μεταφορά υπηρεσιών κ.λπ.», αποφασίζουμε: Συγχώνευση Οργανικών Μονάδων Άρθρ.1.-1. Οι ακόλουθες οργανικές μονάδες του Υπουργείου Εθνικής Οικονομίας: α)Δ/νση Διεθνών Οικονομικών και Χρηματοδοτικών Οργανισμών, και β)Δ/νση Διεθνών Οργανισμών, Διασκέψεων και Εμπορευματικών Συμφωνιών, όπως οριοθετούνται από τα άρθρ. 13 του Π.Δ. 816/77 και 5 του Π.Δ. 607/76, συγχωνεύονται σε μία οργανική μονάδα με την ονομασία «Δ/νση Διεθνών Οικονομικών και Χρηματοδοτικών Οργανισμών (ΔΟΧΟ)». Διάρθρωση - Αρμοδιότητες Άρθρ.2.-1. Την Δ/νση ΔΟΧΟ συγκροτούν τα ακόλουθα τμήματα: α)Τμήμα Α΄ Διεθνών Οικονομικών Εξελίξεων. β)Τμήμα Β΄ Διεθνών Οικονομικών Οργανισμών γ)Τμήμα Γ΄ Χρηματοδοτήσεως εξωτερικού. δ)Τμήμα Δ΄ ΝΑΤΟ. 2.Οι αρμοδιότητες της Δ/νσης ανάγονται στα κάτωθι θέματα που κατανέμονται μεταξύ των τμημάτων της ως ακολούθως: α)Τμήμα Α΄ Διεθνών Οικονομικών Εξελίξεων, στο οποίο υπάγονται: Η παρακολούθηση των Διεθνών Οικονομικών Εξελίξεων ιδίως των νομισματικών πιστωτικών και εμπορικών, εκτίμηση των ενδεχομένων επιπτώσεων αυτών επί της Ελληνικής Οικονομίας και η εισήγηση επί των ληπτέων μέτρων. β)Τμήμα Β΄ Διεθνών Οικονομικών Οργανισμών στο οποίο υπάγονται: Η παρακολούθηση της δραστηριότητας και ο χειρισμός των θεμάτων των Διεθνών Οικονομικών Οργανισμών, του Οργανισμού οικονομικής Συνεργασίας και αναπτύξεως (ΟΟΣΑ) του Οργανισμού Ηνωμένων Εθνών (Οικονομικόν και Κοινωνικόν Συμβούλιον των Η.Ε.Οικονομική Επιτροπή για την Ευρώπη, Οργανισμός Βιομηχανικής Αναπτύξεως των Η.Ε. Διάσκεψη Η.Ε. δια το Εμπόριο και την ανάπτυξη Ταμείο Κεφαλαιουχικής Αναπτύξεως των Η.Ε. κ.λπ.) της Γενικής Συμφωνίας επί των Δασμών και του Εμπορίου (GATT), του Παγκοσμίου Προγράμματος Τροφίμων της Διεθνούς Συμφωνίας Σίτου, σε συνεργασία μετά του Υπουργείου Εξωτερικών και των εκάστοτε αρμοδίων Υπουργείων. Η παροχή οδηγιών και κατευθύνσεων προς τις Μόνιμες Οικονομικές Αντιπροσωπείες Εξωτερικού αρμοδιότητας Υπουργείου Εθνικής Οικονομίας. γ)Τμήμα Γ΄ Χρηματοδοτήσεως Εξωτερικού, στο οποίο υπάγονται: Η μελέτη της αναγκαιότητας, του ύψους και των ενδεδειγμένων πηγών χρηματοδότησης, από το Εξωτερικό σε συνεργασία μετά των αρμοδίων Διευθύνσεων του Υπουργείου, των λοιπών Δημοσίων Υπηρεσιών και Οργανισμών ως και της Τραπέζης της Ελλάδος. Η παροχή υπηρεσιών συνδέσμου μετά της Διεθνούς Τραπέζης Ανασυγκροτήσεως και Αναπτύξεως (IBRD), του Διεθνούς Οργανισμού Χρηματοδοτήσεως (I.F.C.), του Διεθνούς Οργανισμού Αναπτύξεως (I.D.A.) του Διεθνούς Κέντρου Επιλύσεως Διαφορών εξ Επενδύσεων (I.C.S.I.O.), του Διεθνούς Νομισματικού Ταμείου (I.M.F.), της Ευρωπαϊκής Τράπεζας Επενδύσεων και των Ελληνικών Δημοσίων Υπηρεσιών, Οργανισμών Τραπεζών και λοιπών φορέων προετοιμασίας και εφαρμογής των χρηματοδοτουμένων σχεδίων και έργων και ο συντονισμός των συναφών εργασιών. Η διαπραγμάτευση σε συνεργασία μετά της Διευθύνσεως Β΄ Ειδικών Χρηματοδοτήσεων και Τεχνικής Συνεργασίας των σχετικών δανείων και η προώθηση της διαδικασίας εγκρίσεως ή κυρώσεως αυτών, όπου τούτο απαιτείται. Η συνεργασία μετά της Διευθύνσεως Γ΄ Διακρατικών Οικονομικών Σχέσεων επί θεμάτων διακρατικής Χρηματοδοτήσεως και μετά της Διευθύνσεως Β΄ Ειδικών Χρηματοδοτήσεων και Τεχνικής Συνεργασίας επί των τεχνικών θεμάτων που προκύπτουν κατά την προετοιμασία σχεδίων και έργων προς χρηματοδότηση αυτών εκ πηγών του Εξωτερικού. δ)Τμήμα Δ΄ ΝΑΤΟ, στο οποίο υπάγονται: Η παρακολούθηση και ο χειρισμός οικονομικών θεμάτων που προκύπτουν από τη συμμετοχή της Ελλάδος στο Βορειοατλαντικό Σύμφωνο (ΝΑΤΟ). Η συμμετοχή στις δραστηριότητες της Διεθνούς Γραμματείας και η εκπροσώπηση στα όργανα διερευνήσεως των οικονομικών προβλημάτων, σε συνεργασία μετά των συναρμοδίων Υπουργείων και λοιπών Οργανισμών. Η τήρηση του Υπαρχείου ΝΑΤΟ σύμφωνα  προς τους σχετικούς κανονισμούς ασφαλείας του διαβαθμισμένου υλικού ΝΑΤΟ. Ένταξη αρμοδιοτήτων Άρθρ.3.-Οι αρμοδιότητες των τμημάτων της Δ/νσης Διεθνών Οργανισμών, Διασκέψεων και Εμπορευματικών Συμφωνιών, που συγχωνεύεται στην ανωτέρω Διεύθυνση, εντάσσονται στις αρμοδιότητες των τμημάτων της νέας αυτής οργανικής μονάδας. (Μετά τη σελ. 276,50(α) Σελ. 276,501 Τεύχος Ζ61-Σελ. 51 Υπουργείο Εθνικής Οικονομίας και Οικονομικών 24.Γ.αα.14 Θέσεις προϊσταμένων. Αναπλήρωση Άρθρ.4.-1.Της Δ/νσης Δ.Ο.Χ.Ο προΐστανται υπάλληλος με βαθμό 3ο-2ο του Κλάδου ΑΤΙ Ειδικών Οικονομολόγων ή άλλος υπάλληλος με βαθμό 3ο-2ο άλλου Κλάδου ΑΤ του Υπουργείου. 2.Των τμημάτων της Δ/νσης προΐστανται υπάλληλοι με βαθμό 5ο-4ο οποιουδήποτε Κλάδου ΑΤ του Υπουργείου ή υπάλληλοι με σχέση εργασίας ιδιωτικού δικαίου αναλόγων προσόντων Κλάδων ΑΤ. 3.Ως προς την αναπλήρωση των αναφερομένων στις παραπάνω παρ. 1 και 2 του άρθρου αυτού, ισχύουν οι διατάξεις των παρ. 4 και 5 του άρθρ. 107 του Π.Δ. 816/1977. Η απόφαση αυτή ισχύει από τη δημοσίευσή της στην Εφημερίδα της Κυβέρνησης.